joelniklaus/EU_Wikipedias huggingface dataset:
Theodore William Richards

Theodore William Richards (* 31. január 1868, Germantown, Pensylvánia, USA – † 2. apríl 1928, Cambridge, Massachusetts) bol americký chemik, nositeľ Nobelovej ceny za chémiu z roku 1914 za určenie atómovej hmotnosti mnohých prvkov.

Životopis 
Narodil sa v Pensylvánii. Jeho rodičia boli William T. Richards, maliar, a Anna Matlack, spisovateľka.

Vzdelanie získal od svojej matky, neskôr odišiel do Anglicka a Francúzska. V roku 1883 začal študovať na Haverford College v Pensylvánii. V roku 1885 začal navštevovať Harvardovu univerzita. Po získaní titulu PhD. v roku 1888 odišiel do Nemecka, kde strávil rok pod vedením Victora Meyera. Vrátil sa na Harvard, stal sa asistentom chémie, neskôr inštruktorom, asistentom profesora a v roku 1901 nakoniec aj profesorom. V roku 1903 sa stal riaditeľom Oddelenia chémie na Harvarde a v roku 1912 bol menovaný riaditeľom Wolcott Gibbs laboratórií.

Oženil sa a mal dve dcéry a syna. Je obľúbené hobby bol golf, kreslenie a plachtenie.

Práca 
Asi polovica jeho diel sa týka výskumu atómových hmotností, v roku 1886 začal pracovať s kyslíkom a meďou. Vynašiel nefelometer a v roku 1912 vypočítal, alebo spresnil atómové hmotnosti 30 prvkov.

Zhruba polovicu svojej kariéry sa venoval výskumu atómových hmotností. Podľa G. B. Forbesa do roku 1932 Richards a jeho študenti preskúmali 55 prvkov. Bol prvý, kto pomocou chemickej analýzy ukázal, že prvok môže mať viac atómových hmotností, čím podporil myšlienku izotopov.

Referencie

Vybrané články

Externé odkazy 
 Biografia na Nobelprize.org
 Medaila Theodora Richardse

Osobnosti z Philadelphie
Chemici USA
Nositelia Nobelovej ceny za chémiu
Nositelia Nobelovej ceny z USA
Nositelia ocenenia Williarda Gibbsa
Nositelia Davyho medaily
Absolventi Harvard University
Vyučujúci na Harvard University
Členovia Kráľovskej spoločnosti
Členovia American Academy of Arts and Sciences
Členovia United States National Academy of Sciences
2006 BV39

{{DISPLAYTITLE:2006 BV39}}

2006 BV39 je planétka zo skupiny Apollo, patriaca súčasne medzi objekty pravidelne sa približujúce k Zemi (NEO) a teda aj medzi potenciálne nebezpečné telesá (PHA). Jej dráha nie je dosiaľ definitívne určená, preto jej nebolo doteraz pridelené katalógové číslo.

Popis objektu

Vzhľadom na to, že bola pozorovaná iba počas dvoch dní, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý.

História

Planétka bola po prvýkrát pozorovaná 26. januára 2006 okolo 08:00 svetového času (UTC) 1,8metrovým ďalekohľadom na Kitt Peak Observatory v rámci programu Spacewatch II. Objavili ju astronómovia T. H. Bressi, M. T. Read. O dva dni neskôr, 28. januára o 07:28 UTC, preletela v minimálnej vzdialenosti 330 tisíc kilometrov od stredu Zeme, teda bližšie, ako obieha Mesiac, a opäť sa vzdialila do medziplanetárneho priestoru. Naposledy bola pozorovaná ešte krátko pred jej maximálnym priblížením k Zemi, o 05:14 UTC a potom počas obletu ešte v ten istý deň okolo 22:40 UTC astronómom Milošom Tichým z observatória na juhočeskej Kleti.
 
V minulosti preletela už niekoľkokrát v blízkosti Zeme, naposledy v roku 1997, keď ju minula v bezpečnej vzdialenosti 23 miliónov kilometrov. Pred tým, v roku 1962, preletela vo vzdialenosti približne 5,6 mil. km okolo Marsu, čo trocha zmenilo jej dráhu.

Výhľad do budúcnosti

Planétka sa bude opakovane približovať k Zemi, ale do konca 21. storočia nás tieto prelety neohrozia. K najtesnejšiemu preletu vo vzdialenosti 7,3 mil. km má dôjsťt 24. júna 2061. Omnoho zaujímavejšie budú opakované prelety okolo Marsu v rokoch 2026, 2050, 2075 a 2099. Pri poslednom z týchto stretnutí minie Mars iba o 4 mil. km.

Externé odkazy
 Asteroid 2006 BV39. - NEO page. NASA/JPL (po anglicky)
 2006 BV39. - NeoDys (po anglicky)

Skupina Apollo
Potenciálne nebezpečné planétky
Astronomické objekty objavené v roku 2006
Karát (jednotka hmotnosti)

Karát alebo metrický karát je jednotkou hmotnosti používaná pre diamanty, drahokamy alebo perly.
 1 karát = 0,2 g

Názov karát označoval dužinaté plody rohovníka obyčajného (Ceratonia siliqua L.), známeho u nás ako svätojánsky chlieb. Jeho tvrdé semená, spravidla rovnako ťažké sa v staroveku používali ako závažia pri vážení zlata, striebra a drahých kameňov.

Karát (metrický) bol zavedený v roku 1907 na štvrtej konferencii pre váhy a miery. Predtým existovali iné, mierne odlišné karáty:
 Holandsko 0,2064 g
 Amsterdam 0,2057 g
 Nemecko
 Berlín, Lipsko 0,2054 g
 Frankfurt nad Mohanom 0,2058 g
 Hamburg 0,2059 g
 Hesensko 0,2063 g
 Prusko 0,2055 g
 Rakúsko 0,2061 g

Zdroje

Pozri aj 
 karát (rýdzosť)

Jednotky hmotnosti
Endre Ady

Endre Ady (* 22. november 1877, Érmindszent – † 27. január 1919, Budapešť) bol maďarský básnik, tvorca modernej maďarskej lyriky (Krv a zlato, Na čele mŕtvych), novelista (Desaťmiliónová Kleopatra) a publicista.

Jeho prvou básnickou zbierkou boli Versek (Verše, 1899). V Maďarsku bol považovaný za radikála: pracoval v opozičnom časopise Nagyvárady Napló, ostro vystupoval proti feudálnym praktikám a klerikalizmu, podporoval spojenectvo národov strednej Európy. Bol hlavnou postavou literárnej moderny v krajine. Inšpiroval sa generáciou francúzskych „prekliatych“ básnikov a symbolizmom, a následne si vytvoril vlastný osobitý štýl.

Dielo (výber) 
 Versek (Verše, 1899)
 Új Versek (Nové verše, 1906)
 Vér es arany (1907)
 A menekülő élet (1912)
 Ki láttot engem? (1914)
 Az utolsó hájok (vydaný posmrtne v 1923)

Iné projekty

Zdroje 
 
 

Narodenia v 1877
Úmrtia v 1919
Maďarskí spisovatelia
Maďarskí básnici
Jörgen Jönsson

Jörgen Jönsson (* 29. september 1972, Angelholm, Švédsko) je bývalý švédsky hokejista.

Klubový hokej 
Hral na pozícii stredného útočníka. Je  vysoký a váži  (údaj z roku 2006). V najvyššej súťaži začal hrať v sezóne 1992/93 za Rogle Angelholm v švédskej Elitserien. V roku 1994 ho v úvodnom drafte NHL vybralo mužstvo Calgary Flames v 9. kole ako 227. v celkovom poraí. Zostal však naďalej hrať vo Švédsku. Pred sezónou 1995/96 prestúpil do Färjestads BK Karlstad. Na ľad NHL sa dostal až v sezóne 1999/00. Odohral tam však iba jedinú sezónu. Väčšinu sezóny strávil v New York Islanders, záver odohral za Anaheim Mighty Ducks. Už v nasledujúcej sezóne sa vrátil do Färjestadu, kde hral do konca kariéry v roku 2009.

V roku 1997 bol vyhlásený najlepším švédskym hokejistom roku.

Reprezentácia 
Bol dlhoročnou oporou (často kapitánom) švédskej reprezentácie, drží švédsky rekord v celkovom počte reprezentačných štartov. Získal zlatú medailu na zimných olympijských hrách v roku 1994 a Zimných olympijských hrách 2006 v Turíne a celkovo deväť medailí z majstrovstiev sveta  (dve zlaté, tri strieborné, štyri bronzové).
Nosil reprezentačný dres číslo 72.

Zimné olympijské hry 2006 
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

Štatistika na ZOH

Majstrovstvá sveta 
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige, kde získal zlatú medailu. Súčasťou reprezentácie bol aj o rok neskôr na šampionáte v Moskve.

Externé odkazy 
 

Švédski hokejisti
Švédski olympijskí víťazi
Olympijskí víťazi v ľadovom hokeji
Majstri sveta v ľadovom hokeji
Účastníci MS v hokeji 1994
Účastníci MS v hokeji 1997
Účastníci MS v hokeji 1998
Účastníci MS v hokeji 1999
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Účastníci MS v hokeji 2006
Účastníci MS v hokeji 2007
Markus Näslund

Markus Näslund (* 30. júl 1973, Örnsköldsvik) je bývalý švédsky reprezentant v ľadovom hokeji.

Klubový hokej 
Markus Näslund je útočník hrajúci na ľavom krídle. V najvyššej súťaži začal hrať v sezóne 1990/91 za Modo Hockey Ornskoldsvik vo švédskej Elitserien. V roku 1991 ho v úvodnom drafte NHL vybralo mužstvo Pittsburgh Penguins už v prvom kole ako 16. v celkovom poradí. Na ľad NHL sa v drese Pittsburghu dostal po prvýkrát v sezóne 1993/94. 

Po troch sezónach strávených v Pittsburghu prestúpil počas sezóny 1995/96 do klubu Vancouver Canucks. Bol kapitánom Canucks a hral s číslom 19. V roku 2003 získal ocenenie Lester B. Pearson Award. Počas lockoutu v NHL v sezóne 2004/05 hral opäť za Modo Hockey vo švédskej Elitserien. Na sezónu 2005/06 mal uzavretú s Vancouverom zmluvu na 6 miliónov dolárov a bol najlepšie plateným hráčom mužstva. 

3. júla 2008 prestúpil do New Yorku Rangers za 8 miliónov dolárov po dobu dvoch rokov. Po sezóne 2008-09 oznámil ukončenie svojej aktívnej kariéry.

Reprezentácia 
Markus Näslund reprezentoval Švédsko na zimných olympijských hrách v roku 2002 a dostal sa aj do reprezentačného výberu Švédska na zimné olympijské hry 2006 v Turíne. Kvôli zraneniu však nakoniec z nominácie vypadol.

Referencie

Externé odkazy 
 
 

Švédski hokejisti
Švédski olympionici
Hokejisti draftovaní klubom Pittsburgh Penguins
Hráči Pittsburgh Penguins
Hráči Vancouver Canucks
Hráči New York Rangers
Účastníci MS v hokeji 1996
Kondor veľký

Kondor veľký alebo kondor golierkatý (Vultur gryphus) je dravec z čeľade supovcovitých, jeden z najväčších lietajúcich vtákov.

Opis 
Má tmavé zafarbenie s belavými predlakťovými letkami na vrchnej strane, zafarbenými podobne ako príslušné veľké a stredné krovky a biely golier. Hlavu a časť krku má holú, ako ostatní príslušníci podradu - na hlave sa mu však tiahne počínajúc od polovice zobáka až na temeno hrebeňovitý výrastok. Koža holej časti je bradavičnatá a červeno zafarbená. Ostatné znaky sú charakteristické pre celý podrad. Nosové štrbiny oboch strán vzájomne komunikujú - nemajú kostenú priehradku, zobák je relatívne slabší, s hákom iba na konci čeľuste, a nohy, bez výrazného charakteru dravčích nôh, nesú na prstoch iba slabšie pazúry. Z prstov je najdlhší prostredný. Jeho priemerná výška je asi 110 centimetrov a môže dosahovať hmotnosť až 12 kilogramov. Rozpätie krídel môže mať i viac ako 3 metre. Lieta vo výške až do 7000 metrov a môže sa dožiť do 70 rokov. Jeho najbližší príbuzný je kondor kalifornský (Gymnogyps californianus).

Pôsobisko 
Areál kondora veľkého sa rozprestiera v Južnej Amerike v Andách, od Ekvádora až po Patagóniu a Ohňovú zem.

Potrava 
Kondor veľký sa živí zväčša zdochlinami, pri tom sa správa ako supy Starého sveta a načína prvú brušnú dutinu. Jeho nezvyčajne veľké krídla (má najväčšiu plochu krídel medzi vtákmi) mu dovoľujú pri plachtivom lete prekonávať jednak veľké plošné vzdialenosti, jednak výškové rozdiely. Kondory sledujú jeden druhého a zletujú sa na zdochliny. Útoky na živú zver sú zriedkavé, a ak sa vyskytnú ide vždy o mladé, alebo choré zvieratá.

Mláďatá 
Samec kondora veľkého je väčší, ako samica. Hniezdia na skalách, bez výraznejšej úpravy hniezda, často iba na holej skale. Znášajú dve vajcia. Inkubačný čas je okolo dvoch mesiacov. Mláďatá sa vyvíjajú pomaly a starajú sa o nich obaja rodičia. Celkom operené sú v 6 mesiacoch. Pohlavnú zrelosť dosahujú v siedmom až ôsmom roku.

Chov v zoo 

Na Slovensku sa jeho chovu systematicky venuje Zoologická záhrada Košice. V roku 2011 sem  bola na dožitie prevezená staršia chovná samica zo Zoo Krakov. Pochádza z voľnej prírody, bola odchytená ešte v sedemdesiatych rokoch minulého storočia v Argentíne. V rokoch 2016 až 2017 v tu bol zostavený nový pár - samec pochádza z poľskej Zoo Poznaň a samica zo Zoo Zlín. 
Podiel na záchrane druhu:
V roku 2022 tu niekoľko mesiacov pobývala aj  mladá samica odchovaná v krakovskej zoo , ktorá bude v krátkom čase premiestnená v rámci repatriačného európskeho záchranného  programu do voľnej prírody v Argentíne.

V minulosti druh vystavovala aj Zoo Bojnice.

Pozri aj 

 Angelo d’Arrigo, taliansky znalec vtákov, pilot rogala, ktorý s kondormi preletel Andy.

Iné projekty

Referencie

Externé odkazy 
 Nadácia BIOANDINA Argentina (šp.) 
 oficiálna stránka Angela D'Arrigo s videami kondora  (tal. angl. fr.špan.) 
 „Flight of the Eagles - Angelo's story“, 6. Januar 2006 - s videom a galériou obrázkov (táto webstránka obdržala v r. 2004 cenu "Best of ExplorersWeb Award") (angl.)

Kondorovité
Fauna Južnej Ameriky
Zraniteľné druhy
2006 BC8

{{DISPLAYTITLE:2006 BC8}}

2006 BC8 je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Pretože sa v budúcnosti môže veľmi priblížiť k Zemi, bola zaradená medzi potenciálne nebezpečné telesá (PHA). Jej dráha nie je dosiaľ definitívne určená, preto jej nebolo doteraz pridelené katalógové číslo.

Popis objektu

Vzhľadom na to, že bola pozorovaná iba počas jedného týždňa počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

História

Planétku po prvýkrát pozorovali 23. januára 2006 okolo 10:00 svetového času (UTC) jednometrovým ďalekohľadom vybaveným CCD kamerou na Lincoln Laboratory Observatory astronómovia M. Bezpalko, L. Manguso, D. Torres, R. Kracke a A. Milner. Ešte predtým toho istého dňa o 06:08 UTC preletela planétka v minimálnej vzdialenosti 1,8 miliónov kilometrov od stredu Zeme. Vzhľadom na túto pomerne veľkú vzdialenosť nebol jej zdanlivý pohyb po oblohe extrémne veľký, preto bola pozorovaná až do 30. januára 2006. Pozorovania sa zúčastnilo mnoho hvezdární, vrátane observatória na Kleti, ktoré bolo zatiaľ posledné. Pozorovacie podmienky budú umožňovať jej sledovanie prakticky do konca februára 2006, keď jej zdanlivá hviezdna veľkosť  klesne zo súčasnej hodnoty 20m na 24m.

Výhľad do budúcnosti

Na základe doterajších pozorovaní bola planétka zaradená medzi potenciálne nebezpečné. Jej dráha sa takmer pretína so zemskou a preto môže v budúcnosti dôjsť ku kolízii obidvoch telies, aj keď je to veľmi nepravdepodobné. K prvému nebezpečnému priblíženiu dôjde 23. januára 2066. Celková kumulatívna pravdepodobnosť zrážky v období rokov 2066 až 2103 je veľmi nízka a odhaduje sa na 3,1 × 10−6.

Z očakávaných skorších opätovných priblížení tejto planétky k Zemi bude zaujímavý prelet okolo Zeme 25. júna 2046, keď by mala minúť Zem vo vzdialenosti 432 tis. km (najväčšie možné priblíženie vzhľadom na nepresnosť parametrov dráhy by mohlo byť dokonca až 294 tis. km).

Externé odkazy 
 Asteroid 2006 BC8 
 2006 BC8. - NeoDys 
 2006 BC8 - impactor table 

Skupina Apollo
Potenciálne nebezpečné planétky
Astronomické objekty objavené v roku 2006
Samuel Påhlsson

Samuel Påhlsson (* 17. december 1977, Ange, Švédsko) je bývalý švédsky reprezentant v ľadovom hokeji.

Klubový hokej 
Samuel Påhlsson je stredný útočník. Je 181 cm vysoký a váži 94 kg (údaj z roku 2006). V najvyššej súťaži začal hrať v sezóne 1994-95 za Modo Hockey Örnsköldsvik v švédskej Elitserien. V roku 1996 ho v úvodnom drafte NHL vybralo mužstvo Colorado Avalanche v siedmom kole ako 176. v celkovom poradí. Až do sezóny 1999-00 však hájil naďalej farby Modo. V nasledujúcej sezóne 2000-01 sa dostal prvýkrát na ľad NHL v drese Boston Bruins. Odohral však za Boston iba 17 zápasov a prestúpil do Anaheim Ducks a zostal verný tomuto klubu dodnes. Počas lockoutu v NHL v sezóne 2004-05 hral za Vastra Frolunda HC Goteborg v švédskej Elitserien. V sezóne 2006-07 bol ako jeden z troch finalistov nominovaný na cenu Selke Trophy pre najlepšie brániaceho útočníka v NHL. Víťaz bude vyhlásený 14. júna 2007.

Reprezentácia 
Samuel Påhlsson získal s reprezentačným výberom Švédska zlatú medailu na Zimných olympijských hrách 2006 v Turíne. Hrá s reprezentačným dresom číslo 26.

Zimné olympijské hry 2006 
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:

Štatistika na ZOH

Externé odkazy 
 
 
 Samuel Påhlsson na stránke Anaheim Mighty Ducks

Švédski hokejisti
Švédski olympijskí víťazi
Olympijskí víťazi v ľadovom hokeji
Účastníci MS v hokeji 1999
Účastníci MS v hokeji 2004
Účastníci MS v hokeji 2005
Hráči Anaheim Ducks
Hráči Boston Bruins
Hráči Chicago Blackhawks
Hráči Columbus Blue Jackets
Hráči Vancouver Canucks
Mats Sundin

Mats Sundin (* 13. február 1971, Bromma, Švédsko) je bývalý švédsky hokejista a reprezentant v ľadovom hokeji.

Klubový hokej 
Mats Johan Sundin je stredný útočník. Hral s číslom 13. V najvyššej súťaži začal hrať v sezóne 1989/90 za Djurgårdens IF Štokholm v švédskej Elitserien. V roku 1989 ho v úvodnom drafte NHL vybralo dnes už neexistujúce mužstvo Quebec Nordiques v prvom kole ako absolútnu jednotku v celkovom poradí. Bol ako prvý Európan draftovaný ako číslo 1 tímom NHL vo vstupnom drafte. V sezóne 1990/91 sa stal stabilným hráčom Quebecu. V sezóne 1991/1992 v zápase proti Hartfordu zaznamenal 7 bodov za 5 gólov a 2 asistencie. V sezóne 1992/1993 si v 80 zápasoch utvoril osobné maximum, keď dosiahol 114 bodov (47 gólov a 67 asistencií).

Rok pred zánikom mužstva, počas sezóny 1994/95 prestúpil do mužstva Toronto Maple Leafs. (Vo výmene bolo zahrnutých 6 hráčov (traja na každej strane) a 2 práva výberu v prvom kole draftu. Toronto okrem iných poslalo za Sundina aj svojho kapitána Wendela Clarka). V roku 1997 sa stal 16-tym kapitánom Maple Leafs.

V sezóne 2002/2003 zaznamenal svoj tisíci bod v NHL. V sezóne 2006/2007 zaznamenal svoj gól s poradovým číslom 500 počas oslabenia v predĺžení zápasu proti Calgary. Počas svojej hráčskej kariéry v drese Maple Leafs vyhral tímové bodovanie v každej sezóne okrem sezóny 2003/2004, keď ho prekonal Ruský hokejista Alexander Mogiľnyj. Je tretí v historických tabuľkách Maple Leafs v bodoch, tretí v góloch, štvrtý v asistenciách a deviaty v počte odohraných zápasov. Je kapitánom najdlhšie spomedzi všetkých hráčov nenarodených v Severnej Amerike v histórii NHL a zároveň je druhý najdlhšie slúžiaci kapitán spomedzi aktívnych hráčov. Mal uzavretú zmluvu na príjem 6,84 milióna dolárov ročne a bol druhým najlepšie plateným hráčom mužstva.

V decembri 2008 podpísal zmluvu s Vancouverom Canucks a za Vancouver debutoval 7. januára 2009 v zápase proti Edmonton Oilers.

30. septembra 2009 ohlásil ukončenie kariéry.

Reprezentácia 
Mats Sundin bol dlhoročný reprezentant Švédska a bol kapitánom švédskej reprezentácie na ZOH 2006 v Turíne, kde získalo Švédsko zlaté medaily. Hral s reprezentačným dresom číslo 13.

Zimné olympijské hry 2006 
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.  Mats Sundin bol kapitánom zlatého mužstva a s 27 strelami bol najčastejšie strieľajúcim hráčom mužstva.

Štatistika na ZOH

Štatistiky

Sezóna a play-off

Externé odkazy 
 

Švédski hokejisti
Švédski olympijskí víťazi
Olympijskí víťazi v ľadovom hokeji
Majstri sveta v ľadovom hokeji
Účastníci MS v hokeji 1990
Účastníci MS v hokeji 1992
Účastníci MS v hokeji 1994
Účastníci MS v hokeji 1998
Účastníci MS v hokeji 2001
Účastníci MS v hokeji 2003
Hráči Toronto Maple Leafs
Hráči Vancouver Canucks
Účastníci MS v hokeji 1991
Henrik Zetterberg

Henrik Zetterberg (* 9. október 1980, Njurunda, Švédsko) je bývalý švédsky reprezentant v ľadovom hokeji.

Klubový hokej 
Henrik Zetterberg začal svoju profesionálnu kariéru v roku 2000 v klube švédskej ligy Timrå IK, kde hral aj počas lockoutu v NHL v sezóne 2004/05. V roku 1999 bol draftovaný klubom Detroit Red Wings, kde prestúpil v roku 2002, a kde pôsobí do dnes. Za Detroit v NHL nastúpil počas dvanástich sezón na 836 zápasov, v ktorých získal 786 bodov (296+490). Nosí dres s číslom 40 a je kapitánom Red Wings.

Reprezentácia 
Švédsko reprezentoval na ZOH 2002, ZOH 2006 a ZOH 2010. Zúčastnil sa na majstrovstvách sveta v rokoch 2001, 2002, 2003, 2004, 2005, 2006, 2010 a 2012.

Reprezentačné štatistiky

Externé odkazy 
 
 
 Henrik Zetterberg na stránke Detroit Red Wings

Švédski hokejisti
Olympijskí víťazi v ľadovom hokeji
Majstri sveta v ľadovom hokeji
Strieborní olympijskí medailisti v ľadovom hokeji
Švédski olympijskí víťazi
Švédski strieborní olympijskí medailisti
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2005
Účastníci MS v hokeji 2006
Účastníci MS v hokeji 2012
Hráči Detroit Red Wings
Víťazi Stanleyho pohára
FAR Manager

File and ARchive Manager je ortodoxný súborový manažér pre Microsoft Windows vytvorený ako klon pôvodného vzoru Norton Commander. FAR Manager využíva konzolu Win32, a je orientovaný na ovládanie z klávesnice. Funkcie FARu je možno ľahko rozšíriť použitím pluginov.

Jeho klasický vzhľad s dvomi ľahkými a rýchlymi textovými panelmi so zobrazením súborov, so silnou a plne vybavenou konzolou pre príkazy, z neho robí veľmi silný, produktívny a ľahko ovládateľný súborový manažér.

Panely sú prispôsobiteľné čo do počtu a typu stĺpcov, ktoré sú v nich zobrazené, z detailov a zoradenia. Vykonávané operácie možno uskutočňovať z jedného panelu do druhého (základný princíp práce v klonoch Norton Commandera), panely a konzola sú aktívne naraz (nie je potrebné sa medzi nimi prepínať) a všetky základné a veľa zložitejších operácií možno uskutočniť jednoduchými klávesovými kombináciami voliteľne zobrazenými na obrazovke.

Je silnejší ako veľa moderných GUI prostredí, umožňuje výber za pomoci wildcards (konvencia pre hromadné označovanie), má makrá, rozšírené filtrovanie, usporadúvanie a zvýrazňovanie a samozrejme príkazový riadok systému, ktorý na rozdiel od Midnight Commandera, je bez problémov integrovaný a neobmedzuje sa iba na jednoriadkové príkazy.

FAR Manager obsahuje interný zobrazovač a editor textu, prispôsobiteľné menu pre používateľa, zobrazenie adresárov v stromovej štruktúre, hľadanie súborov, porovnávanie, klávesové makrá, integrovaného pomocníka a prepínač úloh pre jeho nástroje.

Populárne pluginy sú inštalované priamo s FARom a podporujú používanie FTP, sietí Windows (SMB protokol), dočasný virtuálny adresár (sandbox), zoznam bežiacich procesov Windows, manažéra tlače, konvertor veľkých a malých písmen v názvoch súborov a niekoľko pluginov rozširujúcich možnosti textového editora na formátovanie, delenie riadkov alebo pozmeňovanie textu.

Ďalšie pluginy sú dostupné na najväčšej zbierke pluginov na PluGRinG katalógu.

FAR Manager pôvodne vyvíjal Eugene Roshal avšak po čase sa prestal vývoju intenzívne venovať a vývoj prevzal tím pomenovaný FAR Group.

FAR Manager distribuuje RarSoft a je k voľne k dispozícií so 40-dňovou licenciou shareware pre každého a ako freeware pre nekomerčné používanie len pre obyvateľov bývalých krajín ZSSR.

Pozrite si tiež 
List of file managers
Comparison of file managers
WinSCP plugin

Externé odkazy 
Oficiálna stránka FAR Manager
Oficiálna stránka RarSoft
Stránka Eugene Roshal/FAR Group FAR Manager
Far PlugRinG - oficiálna stránka podpory a katalóg pluginov

Súborové manažéry
FTP klienty
Shareware
Eugenika

Eugenika všeobecne je cielené kríženie ľudského druhu na posilnenie určitých vlastností. Dnes je to veda, ktorá sa zaoberá zlepšovaním ľudského genofondu.

V užšom slova zmysle je eugenika  teória, ktorú založil v 19. storočí britský psychológ Francis Galton. Eugenici verili, že prísnym výberom jedincov, ktorým sa dovolí mať deti, sa dá vytvoriť silná rasa. Eugenici preto argumentovali, že spoločnosť by mala od plodenia detí odradiť tých svojich členov, ktorí sú „neschopní“ buď fyzicky, mentálne alebo sociálne.

Nacistické uskutočňovanie eugeniky 
Eugenika vo svojej prekrútenej podstate zaznamenala najväčší rozmach v nacistickom Nemecku, v 30. a 40. rokoch 20. storočia. Jeden z prvých zákonov, ktorý nacisti po prevzatí moci v roku 1933 schválili, bol zákon, ktorý umožnil vynútenú sterilizáciu ľudí s duševnými a/alebo fyzickými poruchami. Založili špeciálnu jednotku s názvom Združenie pre blahobyt a inštitucionálnu starostlivosť alebo Program T-4. V Programe T4 ošetrovateľky, lekári a psychiatri vykonali „milosrdné zabíjanie“ 70 000 mužov, žien a detí po celom Nemecku. Program nakoniec kvôli protestom kléru zastavili.

Jeden z dôsledkov pokrivenej eugenickej filozofie boli nacistické tábory smrti, kde „vedci“, ako napríklad Josef Mengele vykonávali nehumánne experimenty na ľuďoch. Nacisti zakladali centrá, kde presviedčali zdravé, rasovo čisté, árijské, mladé ženy, aby prispeli k budúcnosti rasy, čo najväčším počtom detí.

Po druhej svetovej vojne popularita eugeniky masívne poklesla.

Iné projekty 

 
Druhá svetová vojna
Mikuláš Kocvár

Metropolita Nikolaj, vlastným menom Mikuláš Kocvár, (* 19. december 1927, Hanigovce – † 30. január 2006, Prešov) bol metropolita Pravoslávnej cirkvi v českých krajinách a na Slovensku.

Kocvár študoval v Pravoslávnom seminári v Prahe. V roku 1950 bol ustanovený za správcu pravoslávnej farnosti v Mikulášovej v okrese Bardejov. O štyri roky neskôr sa stal špirituálom na Pravoslávnej bohosloveckej fakulte v Prešove a bol vyslaný na štúdium do  Moskvy na duchovnú akadémiu, kde získal titul Kandidáta bohoslovia. V roku 1964 bol menovaný za správcu Prešovskej pravoslávnej eparchie v Prešove. Ako vdovec sa stal mníchom a prijal meno Nikolaj. Za prešovského biskupa bol zvolený v roku 1965. Bol dlhoročným námestníkom metropolitu Doroteja a po jeho smrti sa stal metropolitným správcom Pravoslávnej cirkvi v českých krajinách a na Slovensku. Rozhodnutím Posvätnej synody Pravoslávnej cirkvi v Česko-Slovensku sa biskup Nikolaj stal v roku 1987 arcibiskupom. Na X. miestnom sneme pravoslávnej cirkvi bol 14. apríla 2000 zvolený za metropolitu Pravoslávnej cirkvi v českých krajinách a na Slovensku, v tom istom roku bol slávnostne intronizovaný. Pod jeho vedením cirkev po páde totalitného režimu postavila 78 nových chrámov. 

Metropolita Nikolaj je pochovaný v katedrálnom chráme Alexandra Nevského v Prešove.

Narodenia v 1927
Osobnosti z Hanigoviec
Úmrtia v 2006
Slovenskí pravoslávni predstavitelia
Slovenskí pravoslávni biskupi
Martin Fedor

Mgr. Martin Fedor, MEconSc. (* 4. marec 1974, Považská Bystrica) bol poslancom NR SR, od septembra 2019 nezaradeným za stranu DOBRÁ VOĽBA. V roku 2006 bol ministrom obrany.

Profesionálna kariéra 
 19921997 – štúdium politológie so špecializáciou na medzinárodné vzťahy na Filozofickej fakulte Univerzity Komenského v Bratislave
 1995 – pracoval v medzinárodnom republikánskom inštitúte (IRI) na programe budovania demokracie a demokratických inštitúcií na Slovensku
 19961998 – pôsobil v súkromnej sfére so zameraním na manažment a marketing
 19982000 – riaditeľ kancelárie predsedu vlády SR
 20002002 – riaditeľ oddelenia medzinárodných vzťahov Slovenskej demokratickej a kresťanskej únie
 20022003 – absolvoval postgraduálne štúdium ekonomických a politických vied na Dublinskom európskom inštitúte, kde získal titul Master of Economic Science in European Economic and Public Affairs (MEconSc.)
 2003 – konzulárne oddelenie Zastupiteľského úradu SR v Dubline

Politická činnosť 
 jún 2003 – štátny tajomník ministerstva obrany
 1. február 2006 – minister obrany, potom ako Juraj Liška podal demisiu po havárii vojenského lietadla AN-24, pri ktorej zahynulo 42 osôb. Stal sa najmladším členom vlády.
 Po parlamentných voľbách v roku 2006 sa stal poslancom NR SR za SDKÚ-DS.
 Vo voľbách v roku 2010 bol opätovne zvolený za poslanca Národnej rady. Bol predsedom Výboru NR SR pre obranu a bezpečnosť, členom Osobitného kontrolného výboru NR SR na kontrolu činnosti Vojenského spravodajstva a členom Stálej delegácie NR SR v Parlamentnom zhromaždení NATO.
 Od 2016 je poslanec NR SR zvolený za stranu #SIEŤ. Kandidoval na 14. mieste. Dostal 5 919 platných prednostných hlasov. Bol členom zahraničného výboru NR SR.
 V auguste 2016 spolu s ďalšími štyrmi členmi opustil stranu #SIEŤ s plánom vstúpiť do poslaneckého klubu MOST – HÍD.
 V septembri 2019 ohlásil odchod z klubu Mosta-Híd, čím vládna koalícia formálne stratila parlamentnú väčšinu.
 V septembri 2019 ohlásil spolu s ďalšou bývalou poslankyňou za #SIEŤ a neskôr za MOST-HÍD, Katarínou Cséfalvayovou, vstup do strany Tomáša Druckera DOBRÁ VOĽBA.

Osobný život 
Martin Fedor je ženatý.

Referencie

Externé odkazy 

 www.martinfedor.sk

Slovenskí politici
Politici SDKÚ
Politici SIETe
Politici Dobrej voľby
Ministri obrany Slovenskej republiky
Poslanci NR SR (2006 – 2010)
Poslanci NR SR (2010 – 2012)
Poslanci NR SR (2012 – 2016)
Poslanci NR SR (2016 – 2020)
Absolventi Filozofickej fakulty Univerzity Komenského v Bratislave
Osobnosti z Považskej Bystrice
Jozef Grapa

Ing. Jozef Grapa (* 3. september 1958, Čadca) je bývalý predseda strany Hnutie za demokraciu, poslancom Žilinského samosprávneho kraja a súčasný primátor mesta Krásno nad Kysucou. Je ženatý a má štyri deti.

Profesionálna kariéra 
 1984 – absolvoval Vysokú školu dopravy a spojov v Žiline
 1984 – ČSD – Elektroúsek Vrútky, referent
 ZVL PRIUS Žilina, vedúci investičnej výstavby
 1986 – Útvar hlavného architekta v Čadci, samostatný riadiaci pracovník investičnej výstavby
 1. máj 1990 – ONV Čadca, neskôr Okresný úrad v Čadci 
 1994 – prednosta Obvodného úradu v Čadci, neskôr prednosta Okresného úradu v Čadci 
 15. august 1996 – prednosta Krajského úradu v Žiline
 2006 – 2010 – poradca predsedu vlády SR

Stranícka kariéra 
 1989 – Verejnosť proti násiliu
 Hnutie za demokratické Slovensko (HZDS)
 1998 – 2001 – republikový tajomník HZDS
 2002 – spoločne s Ivanom Gašparovičom odišli z HZDS a založili Hnutie za demokraciu, kde sa stal Jozef Grapa prvým podpredsedom.
 2005 – po zvolení Ivana Gašparoviča na post prezidenta republiky bol Jozef Grapa zvolený za predsedu strany
 18. február 2006 – potvrdený vo funkcii predsedu kongresom HZD

Regionálna politika 
 2001 – 2005 – poslanec zastupiteľstva Žilinského samosprávneho kraja zvolený za HZDS, člen výboru pre dopravu
 2005 – opätovne zvolený za poslanca Žilinského samosprávneho kraja za koalíciu Aliancia nového občana, Hnutie za demokraciu, Slovenská národná strana, SMER - sociálna demokracia. Je jediným zástupcom HZD v zastupiteľstve a je predsedom výboru pre dopravu. Zastával post 1. podpredsedu Žilinského samosprávneho kraja.
 2009 – opätovne zvolený za poslanca a podpredsedom dopravného výboru
 2009 – po smrti primátora Krásna nad Kysucou Ing. Jozefa Horníka mestským zastupiteľstvom zvolený za dočasného primátora mesta.
 2010 – kandiduje v komunálnych voľbách v ktorých zvíťazil až 50% rozdielom a stal sa novým primátorom mesta Krásno nad Kysucou.
 2012 – stáva sa prezidentom futbalového oddielu MŠK FK Tatran Krásno nad Kysucou.
 2014 – v komunálnych voľbách kandidoval ako jediný kandidát a stal sa opäť primátorom mesta Krásno nad Kysucou.
 2017 – opätovne zvolený za poslanca zastupiteľstva Žilinského samosprávneho kraja a za člena komisie dopravy
 2018 – v komunálnych voľbách opäť zvolený za primátora mesta  Krásno nad Kysucou so ziskom 59,98% hlasov.

Referencie

Externé odkazy 
 Oficiálna webová stránka
 Jozef Grapa na Facebooku
 Vedenie mesta Krásno nad Kysucou
 Jozef Grapa na stránke ŽSK

Poslanci Žilinského samosprávneho kraja
Slovenskí komunálni politici
Primátori slovenských miest
Politici ĽS-HZDS
Politici HZD
Politici VPN
Absolventi Žilinskej univerzity
Predsedovia slovenských politických strán
Poslanci NR SR (1998 – 2002)
Osobnosti z Čadce
Lucia Poppová

Lucia Poppová (* 12. november 1939, Záhorská Ves – † 16. november 1993, Mníchov) v zahraničí známa ako Lucia Popp, bola slovenská operná speváčka (sopranistka) svetového významu.

Život a kariéra 
Pôvodne začala študovať medicínu, ale po druhom semestri odišla na Vysokú školu múzických umení v Bratislave. Bola žiačkou významnej slovenskej opernej speváčky a pedagogičky Anny Hrušovskej. Od roku 1963 pôsobila v Rakúsku, kde sa preslávila interpretáciou Kráľovnej noci (Čarovná flauta) a v Nemecku (Kolín nad Rýnom, Mníchov), ako členka Štátnej opery vo Viedni účinkovala tiež v New Yorku a iných operných mestách. V roku 1966 debutovala v Covent Garden a v roku 1967 v Metropolitan Opera. 

Vynikala najmä ako interpretka postáv v dielach W. A. Mozarta a Richarda Straussa. Bola tiež vyhľadávaná ako koncertná a komorná speváčka. Hrala vo filme Jánošík I-II. Mala titul "Kammersängerin" viedenskej a mníchovskej Štátnej opery. Počas svojej kariéry nahrala nespočetné množstvo opier a piesní, medzi inými Nápoj lásky (L'elisir d'amore), Figarova svadba (Le nozze di Figaro), Príhody Lišky Bystroušky, Rigoletto a iné. Výber z Mozartových árií v jej interpretácií vydalo vydavateľstvo EMI v prestížnej edícií "Great Recordings of the Century". Každoročne sa na jej počesť usporadúvajú koncerty v Slovenskej Filharmónii v Bratislave - Hommage a Lucia Popp. 

Zomrela v Mníchove na rakovinu mozgu vo veku 54 rokov. Je pochovaná v Bratislave (Slávičie údolie).

Výber z diskografie
The very best of Lucia Popp (EMI)
Mozart:Opera Arias. Lucia Popp, Leslie Pearson, Anglický komorný orchester, München Rundfunkorchester, Georg Fischer, Leonard Slatkin (EMI)
Richard Strauss: Songs. Lucia Popp, Wolfgang Sawallisch (EMI)
Brahms, Mahler: Lieder. Lucia Popp, Geoffrey Parsons (Arts Music)
Popp - Schubert, Schoenberg, Strauss, Dvorák, Mahler, Brahms (BBC Legends)
Mozart: Die Zauberflöte (DVD). Lucia Popp, Kurt Moll, Wolfgang Sawallisch (Deutsche Grammophon)

Pozri aj 
 Adriana Kohútková
 Edita Gruberová
 Peter Dvorský

Externé odkazy 
 Lucia Poppová: Neopakovateľná operná diva
 S Rudolfom Poppom, otcom opernej hviezdy Lucie Poppovej, o smrti, ale najmä o živote - sme.sk
 Video - Lucia Popp & Peter Dvorsky - Duetto and interview with Lucia
 Video - Lucia Popp and Placido Domingo - BRINDISI (La traviata)
 Diskografia - www.classicstoday.com anglicky

Slovenské operné speváčky
Sopranistky
Absolventi Vysokej školy múzických umení
Členovia Opery Slovenského národného divadla
Osobnosti zo Záhorskej Vsi
Daniel Tjärnqvist

Daniel Tjärnqvist (* 14. október 1976, Umeå) je švédsky reprezentant v ľadovom hokeji.

Klubový hokej 
Daniel Tjärnqvist je obranca. Je 188 cm vysoký a váži 91 kg (údaj z roku 2006). V najvyššej súťaži začal hrať v sezóne 1994/95 za Rogle Angelholm v švédskej Elitserien. V roku 1995 ho v úvodnom drafte NHL vybralo mužstvo Florida Panthers v štvrtom kole ako 88. v celkovom poradí. V Európe však ešte odohral 6 sezón. Pred sezónou 1996/97 prestúpil do Jokerit Helsinki vo fínskej hokejovej lige. Už v nasledujúcej sezóne sa však vrátil do Švédska a odohral tri sezóny za Djurgardens IF Stockholm. Až v sezóne 2001/02 sa dostal na ľad NHL a to v drese Atlanty Thrashers, kde strávil tri sezóny. Počas lockoutu v NHL v sezóne 2004/05 hral opäť za Djurgardens. Pred sezónou 2005/06 znovu zmenil dres. Uzavrel zmluvu s klubom Minnesota Wild na 700 tisíc dolárov ročne. Hrá s číslom 34.Od sezóny 2008/09 odišiel s Colorada Avalanche do klubu KHL Jaroslav.

Reprezentácia 
Daniel Tjärnqvist získal s reprezentačným mužstvom Švédska zlatú olympijskú medailu na Zimných olympijských hrách 2006 v Turíne. Nosí reprezentačný dres číslo 34.

Zimné olympijské hry 2006 
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

Štatistika na ZOH

Externé odkazy 
 
 
 Daniel Tjärnqvist na stránke Minnesota Wild

Švédski hokejisti
Švédski olympijskí víťazi
Olympijskí víťazi v ľadovom hokeji
Zoznam astronomických článkov/B

Tento index bol automaticky vygenerovaný podľa tejto kategorizácie. Obsahuje 125 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

b  
B 1300

ba 
Babelsberg Observatorium – Babylonská astronómia – Bacolor (kráter) – Baham – Bailyho perly – Baldetova metóda odhadu jasnosti kométy – Balistická dráha – Balmerov skok – Balmerova séria – Balón (súhvezdie) – Balónová družica – Baltisk (kráter) – Baran (súhvezdie) – Barlowova šošovka – Barnard (kráter) – Barnard 68 – Barnardova galaxia – Barnardova hviezda – Bart Jan Bok – Barycentrum – Baryónové číslo – Baten Kaitos – Bayerovo označenie

bd 
BD-10°3166 – BD-19°733

be 
Beacon (družica) – Beagle (kráter) – Beagle 2 – Bebhionn (mesiac) – Becklinov-Neugebauerov objekt – Becquerel (kráter) – Beer (kráter) – Beid – Belinda (mesiac) – Bellatrix – Benjamin Baillaud – Benjamin Boss – BepiColombo – Bergedorfer Spektraldurchmusterung – Bergelmir (mesiac) – Berliner Astronomisches Jahrbuch – Bernard (kráter) – Bernard Ferdinand Lyot – Bertil Lindblad – Bessel (kráter) – Bestla (mesiac) – Beta Arae – Beta Camelopardalis – Beta Comae Berenices – Beta Corona Austrinidy – Beta Doradus – Beta Gruis – Beta Hydrae – Beta Hydri – Beta Monocerotis – Beta Pictoris – Beta Trianguli – Betelgeuze – Betria – Beyerova metóda odhadu jasnosti kométy – Bezštrbinový spektrograf

bh 
Bharani – Bháskará (družica)

bi 
Bianchiho kozmológia – Bianka (mesiac) – Bidelmanova hviezda – Biela diera – Biela noc – Biely trpaslík – Big Bear Solar Observatory – Big Bird – Big crunch – Bikonkávna šošovka – Bikonvexná šošovka – Binokulárny ďalekohľad – Biosat – Biosputnik – Bishopov prstenec – Biurakanskaja astrofizičeskaja observatorija

bl 
BL Lacertae – Blazar – Blažkov efekt – Bleskové spektrum – Blízkozemská planétka – Blíženci (súhvezdie)

bo 
Bod rovnodennosti – Bod slnovratu – Bodeho hmlovina – Bodový model – Boeddicker (kráter) – Bohrov model atómu – Bokova globula – Bolid – Bologna University Observatory – Bolometer – Bolometrická korekcia – Boltzmannova konštanta – Boltzmannova rovnica – Bond (kráter) – Bonestell (kráter) – Bonner Durchmusterung – Bonneville (kráter) – BOOMERanG – Bosscha Observatory – Bossov katalóg – Botein – Bottlingerov diagram – Bozónová hviezda

bp 
BPM 37093

br 
Brachium – Brachyteleskop – Brandenburské žezlo – Brian A. Skiff – Brian May – Brian Schmidt – Bright Star Catalogue – Bruno Hans Bürgel – Brzdné žiarenie

bu 
Bublina Loop I – Budiaca hviezda – Burroughs (kráter)

by 
Byrgius (kráter)

bý 
Býk (súhvezdie) – Býk Poniatowského

Zoznamy astronomických článkov
Zoznam astronomických článkov/C

Tento index bol automaticky vygenerovaný podľa tejto kategorizácie. Obsahuje 120 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

c? 
C'-ťin šan tchien-wen-tchaj – C/1652 Y1 – C/1689 X1 – C/1882 R1 – C/1910 A1 – C/1927 X1 – C/1961 R1 – C/1970 K1 – C/2006 P1 – C/2011 L4 – C/2011 W3 Lovejoy – C/2012 F6 – C/2012 S1 – C/2013 A1 – C/2020 F3 (NEOWISE)

ca 
Cagigal Observatory – Caldwellov katalóg – Callirrhoe (mesiac) – Cambridge Observatory – Canis Minoridy – Canon der Finsternisse – Canon of Solar Eclipses – Canopus – Canso (kráter) – Capella (hviezda) – Caph – Capri Observatory – Carl Friedrich Gauß – Carl Sagan – Carlyle Smith Beals – Caroline Herschelová – Carolyn Jean Spellmanová-Shoemakerová – Carpo (mesiac) – Carringtonov poludník – Carringtonova rotácia – Carte du Ciel – Cartes du Ciel – Cartwheel – Cassegrainov ďalekohľad – Cassegrainovo ohnisko – Cassini (kráter) – Cassini (sonda) – Cassini-Huygens – Cassiniho delenie – Cassiniho zákony – Cassiopeia A – Cassiopeia B – Catalogue of Galaxies and Clusters of Galaxies – Catherine Cesarsky – Caxias (kráter)

cd 
CD -38° 11173

ce 
Cefeida – Cefeus (súhvezdie) – Celaeno – Celestia – Celio Calcagnini – Celková jasnosť kométy – Celostat – Centaurus (súhvezdie) – Centaurus A – Centaurus X-3 – Central Bureau of the International Polar Motion Service – Centrála pre kométy a planétky – Centrálna absorpcia – Centro Astronómico Hispano-Alemán – Centrovanie ďalekohľadu – Centrum pre malé planétky – Cerberus (súhvezdie) – Cerebros Deep Space Station – Cerro Tololo Inter-American Observatory – Cerulli (kráter)

ci 
Ciachovač – Cigara (galaxia) – Cih – Cincinnati Observatory – Ciolkovského rovnica – Circinus X-1 – Cirkumpolárna hviezda – Cirkumpolárne súhvezdie – Cirkumzenitál

ck 
CK Orionis

cl 
Claes-Ingvar Lagerkvist – Clementine (sonda) – Clonové číslo – Clyde William Tombaugh

co 
Columbova medzera a Titanov prstenec – Columbus (kráter) – Coma (kopa galaxií) – Coma Berenicidy – Comet Interceptor – Compton GRO – Comptonov jav – Conamara Chaos – Connaissance des Temps – CONTOUR – Cor Caroli – Cornelis Johannes van Houten – CORSA – COS B – Cosmic Background Explorer – Cosmos 1

có 
Córdoba Astronomical Observatory

cp 
CP Puppis

cr 
Crewe (kráter) – Crivitz (kráter)

cu 
CubeSat – Culgoora Solar Radio Observatory – Cuneo Niidžima – Cupid (mesiac) – Curie (kráter) – Cursa – Cutomu Seki

cy 
Cydonia Mensae – Cyg OB2-12 – Cygnus A – Cygnus OB2 – Cygnus X-1 – Cygnus X-3 – Cyllene (mesiac) – Cyril V. Jackson

Zoznamy astronomických článkov
Zoznam astronomických článkov/G

Tento index bol automaticky vygenerovaný podľa tejto kategorizácie. Obsahuje 158 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ga 
Gacrux – Gaea (kráter) – Gaius Iulius Hyginus – Galaktická astronómia – Galaktické halo – Galaktický disk – Galaktický pól – Galatea (mesiac) – Galaxia – Galaxia (Mliečna cesta) – Galaxia v Trojuholníku – Galaxy Evolution Explorer – Gale (kráter) – Galileo (kozmická sonda) – Galileo Galilei – Galileo Regio – Galileove mesiace – Galská skupina – Gama astronómia – Gama Doradidy – Gama Leporis – Gama Normidy – Gama Pavonis – Gama Velidy – Gama Volantis – Gama2 Normae – Ganymede (mesiac) – Garnetová hviezda – Gatria – Gaussov rok

ge 
Geminga – Geminidy – Gemma – Genesis (sonda) – Geocentrizmus – Geodetická družica – Geoffrey Ronald Burbidge – Georg Rhaeticus – George Bassett Clark – George Biddell Airy – George Darwin – George Driver Nelson – George Ellery Hale – George Henry Peters – George Ogden Abell – George Phillips Bond – George Smoot – George Van Biesbroeck – George William Hill – Georges Lemaître – Georgi Ivanov Ivanov – Georgij Nikolajevič Babakin – Georgij Nikolajevič Dubošin – Georgij Timofejevič Beregovoj – Geostacionárna dráha – Geostacionárna družica – Gerard Kuiper – Gerhard Herzberg – Gerolamo Cardano

gé 
Gérard Maurice Clemence

gg 
GGTS

gi 
Gianfar – Gienah Gurab – Giordano Bruno – Giorgio Abetti – Giotto (sonda) – Giovanni Battista Donati – Giovanni Battista Riccioli – Giovanni Battista Zupi – Giovanni Domenico Cassini – Giovanni Schiaparelli – GIOVE-A – Girtab – Giuseppe Piazzi

gj 
GJ 1002 – GJ 1061 – GJ 1245 – GJ 388 – GJ 436

gl 
Gl 529 – Gleb Alexandrovič Čebotariov – Gliese 1 – Gliese 146 – Gliese 167 – Gliese 174 – Gliese 204 – Gliese 2046 – Gliese 229 – Gliese 250 – Gliese 269 – Gliese 3021 – Gliese 320 – Gliese 33 – Gliese 349 – Gliese 40 – Gliese 420 – Gliese 428 – Gliese 505 – Gliese 528 – Gliese 532 – Gliese 546 – Gliese 556 – Gliese 581 – Gliese 581 g – Gliese 611 – Gliese 615 – Gliese 623 – Gliese 656 – Gliese 667 – Gliese 673 – Gliese 674 – Gliese 687 – Gliese 707 – Gliese 775 – Gliese 777 – Gliese 783 – Gliese 832 – Gliese 833 – Gliese 868 – Gliese 876 – Gliese 892

gn 
GN-z11 – Gnómon

go 
GOCE – Gomeisa – Gomul Catena – Gorgonea Tertia – GoTo (ďalekohľad) – Gouldov pás

gq 
GQ Lupi

gr 
Graf rezov charakteristickej energie C3 – Grafias – Gravahviezda – Gravitačná diferenciácia – Gravitačná kontrakcia – Gravitačná singularita – Gravitačná šošovka – Gravitačná vlna – Gravitačný kolaps (astronómia) – Gravitačný manéver – Gravitačný parameter – Gravitačný potenciál – GRB 050904 – GRB 970228 – GRBAlpha – Greenwichský poludník – Greip (mesiac) – Grigorij Nikolajevič Neujmin – Groombridge 1618 – Groombridge 1830 – Groombridge 34 – Grumium – Gruzínske štátne astrofyzikálne observatórium

gs 
GSC 02652-01324

gu 
Guillaume Bigourdan – Gula (kráter) – Guľová hviezdokopa – Gumova hmlovina

Zoznamy astronomických článkov
Zoznam astronomických článkov/I

Tento index bol automaticky vygenerovaný podľa tejto kategorizácie. Obsahuje 73 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

i  
I Hydrae – I Zwicky 18 – I Zwicky 18 C

ib 
Ibn Bádždža – Ibn Rušd – Ibn Tufajl

ic 
IC 1 – IC 10 – IC 1059 – IC 1065 – IC 1101 – IC 1295 – IC 1396 – IC 1613 – IC 167 – IC 2177 – IC 2631 – IC 2944 – IC 3 – IC 342 – IC 351 – IC 4191 – IC 43 – IC 4997 – IC 5146 – IC 5370

id 
Ida Facula

ig 
Igor Kapišinský – Igor Stanislavovič Astapovič

ij 
Ijiraq (mesiac)

il 
Ilúzia Mesiaca

im 
IMAGE – Impakt astronomického telesa – Impaktný kráter

in 
Index Catalogue – Indián (súhvezdie) – Indogangská nížina – Inflačný vesmír – Inflácia (vesmír) – Informačný paradox čiernych dier – Infračervená astronómia – Infračervený prebytok – Ingrid van Houten-Groeneveldová – InSight – Institute of Space and Astronautical Science – Instytut Astronomiczny Uniwersytetu Wrocławskiego – INTEGRAL – Intenzita osvetlenia – Interagujúca galaxia – International Cometary Explorer – International Telecommunications Satellite – International Telecommunications Satellite Consortium – Interstellar Boundary Explorer – Inuitská skupina

io 
Io (mesiac) – Iocaste (mesiac) – Ionosféra – Iota Horologii – Iota Pegasi – Iota Persei – Iota Scorpii – Iota1 Scorpii

ir 
Ira Sprague Bowen – IRAS – IRAS 10214+4724

is 
Isaac Newton – Ishtar Terra – Ismaël Boulliau – Isonoe (mesiac)

iz 
Izalobara – Izar – Izidor zo Sevilly – Izrael Hiebner

Zoznamy astronomických článkov
Zoznam astronomických článkov/J

Tento index bol automaticky vygenerovaný podľa tejto kategorizácie. Obsahuje 102 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

j  
J Cassiopeiae

j2 
J2000.0

ja 
Jabbah – Jacobiho integrál – Jacques Cassini – Jadro Galaxie – Jadro galaxie – Jadro kométy – Jadro planéty – Jadro Slnka – Jakob Bernoulli – Jakub Pribicer – Jalkr (kráter) – James Bradley – James Dunlop – James Glaisher – James Peebles – Jan Oort – Jan Śniadecki – Jana Tichá – Japetus (mesiac) – Jarnsaxa (mesiac) – Jarný trojuholník – Jaskyňa (hmlovina) – Jasličky (hviezdokopa) – Jasný obor – Jašterica (súhvezdie)

já 
Ján Andrej Segner – Ján Damaský – Ján Filoponos – Ján Matej Matsko – Ján Šajnovič – Ján Štohl – Ján zo Zredny – Jánus (mesiac)

je 
Jean Baptiste Joseph Delambre – Jean le Rond d’Alembert – Jean Sylvain Bailly – Jean-Baptiste Biot – Jean-Charles de Borda – Jednorožec (súhvezdie) – Jeff T. Alu

jé 
Jérôme Lalande

ji 
Jill Tarterová – Jiří Borovička – Jiří Grygar

jo 
Jocelyn Burnellová – Johann Baptist Cysat – Johann Bayer – Johann Elert Bode – Johann Franz Encke – Johann Gottfried Galle – Johann Heinrich Lambert – Johann Oskar Backlund – Johann Palisa – Johannes Hevelius – Johannes Kepler – John Couch Adams – John Cromwell Mather – John Dreyer – John Flamsteed – John Herschel – John Winthrop (astronóm) – John-David Francis Bartoe – Joost Bürgi – Josep Comas i Solà – Joseph Hooton Taylor – Joseph Louis Lagrange – Joseph Nicolas Delisle – Joseph Stepling – Joseph von Fraunhofer – Josip Kleczek – Josip Križan – Joviálna planéta

ju 
Jules Baillaud – Juliánsky dátum – Julius Firmicus Maternus – Juno (sonda) – Jupiter – Juraj Bardy – Juraj Buchholtz (1688) – Juraj Tóth – Jurajova harfa – Jurij Vasilievič Malyšev – Jurij Vega – Južná koruna – Južná miestna superprázdnota – Južná pologuľa – Južná ryba – Južné Delta Aquaridy – Južné Iota Aquaridy – Južné Plejády – Južné Tauridy – Južný kríž – Južný polárny kruh – Južný trojuholník – Južný veterník

jú 
Júlia (mesiac) – Júlové Pegasidy – Júlové Phoenicidy – Júnové Bootidy

jü 
Jürgen Kurths

Zoznamy astronomických článkov